નવી નવી લક્ઝરી કાર… વડોદરા – અમદાવાદ એક્સપ્રેસ હાઈ-વે… ખુલી સડક …. સ્પીડનો કાંટો ક્યારે ૧૪૦ વટાવી જાય એ ધ્યાનમાં પણ ન રહે. ફાસ્ટ ટ્રેક પર આગળ જતી ઇનોવાએ એની આગળ ધીમી સ્પીડમાં જતી કારને રોંગ સાઈડ ઓવરટેક કરવા મીડલ ટ્રેકમાં લીધી, નજર તો ઈનોવાની ડેકી પર ચોટી હતી આથી પાછળ પાછળ ગાડી મીડલ ટ્રેકમા લેવાણી અને અચાનક ગાડીની નીચે કંઈક અથડાયું હોય તેવો ઝાટકો લાગ્યો. સ્પીડ કન્ટ્રોલ કરતાં કરતાં ગાડી સાઈડ કરી ત્યાં તો પાછળની એક ગાડીએ ઓવરટેક કરી જાણ કરી કે ‘ડીઝલ લીક થાય છે.’ ગાડી ઉભી રાખી જોયું તો ડીઝલ ટેન્ક તુટી હતી અને ક્રેન્કને પણ નુકશાન થયું હતું. હાઈવે પર ખટારાવાળાએ બેદરકારીથી મુકેલ અણીદાર પથ્થરે ડીઝલ ટેન્કને નુકશાન પહોંચાડ્યું હતું. પછી તો હેલ્પ લાઈનને ફોન અને કાર ટોઈંગ અને આણંદમાં ચાર દિવસનું અણધાર્યું રોકાણ. પપ્પા-મમ્મીને ફોન … સબ સલામતનો સંદેશ…. પણ મમ્મીની કલ્પનાના ઘોડા છુટ્યા…. શું થયું હશે ? બાળકો ખોટું તો નહી કહેતા હોય. ?… વોટ્સએપ પર બધાના સબ સલામતના ફોટા જોયા… તો પણ…..